ផលប្រយោជន៍នៃរុក្ខជាតិ

រុក្ខជាតិទាំងអស់នៅលើផែនដីសុទ្ធតែមានប្រយោជន៍សម្រាប់ មនុស្ស​ នឹងសត្វ។បើសិនគ្មានរុក្ខជាតិក៏មិនមានជិវិតនៅលើផែនដីដែរព្រោះរុក្ខជាតិវាអាចបង្កើតអោយមានឧស្ម័នអុកស៊ីសែន(O2)ដើម្បីអោយមនុស្សដកដង្ហើម​។ជាអាហាររបស់មនុស្ស សត្វគ្រប់ភេទ

កញ្ឆែត
លក្ខណៈរុក្ខជាតិ ៖ ជាប្រភេទវារីជាតិ ដុំអណ្ដែតលើទឹក ដោយស្នាប់ពណ៌ស ដូចសំឡី ដុះរុំជាប់នឹងដើម ពីថ្នាំងមួយទៅថ្នាំមួយបន្ដបន្ទាប់គ្នា និងមានចេញឫសគ្រប់ថ្នាំង។
ស្លឹក ៖ រួមស្លាបពីរដង ស្លាបតូចដុះទល់ទងគ្នា កូនស្លឹករាងស៊ុតទ្រវែង។
ផ្កា ៖ ជាផ្កាឆ្នុកមានផ្កាពណ៌លឿង ចេញតាមប្រគាប់ស្លឹក។
ផ្លែ ៖ មាន៦ គ្រាប់ រាងសំប៉ែតរលោង។
កន្លែងដាំដុះ ៖ មានដុះ ឬដាំនៅតាមស្រះ, ត្រពាំង, ស្ទឹង, អូរ…..។ល។
ផ្នែកប្រើប្រាស់ ៖ ប្រើរុក្ខជាតិទាំងមូលយកប្រើបានគ្រប់រដូវ។
រសជាតិ ៖ មានជាតិ ផ្អែម-សាប ធាតុត្រជាក់។
ការព្យាបាល ៖ គ្រុនក្ដៅ, រសាប់រសល់ដេកមិនលក់, គ្រុនពោះវៀន, ពិបាកបត់ជើងតូច, រាគមូល, ពកក។
កំរិតនិងរបៀបប្រើ ៖ ១ថ្ងៃពី ២០-៤០g ដាំទឹកផឹក ឬបុកឲ្យម៉ត់ពូតយកទឹកផឹក ឬស្លជាសម្ល ឬយកធ្វើជាអន្លក់។
ដកស្រង់ចេញពីសៀវភៅ ក្រសួងសុខាភិបាល ភាគ១